CELEX: 62015CB0456
Language: et
Date: 2016-07-14 00:00:00
Title: Kohtuasi C-456/15: Euroopa Kohtu (kuues koda) 14. juuli 2016. aasta määrus (Verwaltungsgericht Berlini eelotsusetaotlus – Saksamaa) – BASF SE versus Saksamaa Liitvabariik (Eelotsusetaotlus — Euroopa Kohtu kodukorra artikkel 99 — Kasvuhoonegaaside saastekvootidega kauplemise süsteem Euroopa Liidus — Direktiiv 2003/87/EÜ — Artikli 10a lõige 5 — Kvootide eraldamise meetod — Kvootide tasuta eraldamine — Ühtse sektoriülese paranduskoefitsiendi arvutamise meetod — Otsus 2011/278/EL — Artikli 15 lõige 3 — Otsus 2013/448/EL — Artikkel 4 — Lisa II — Kehtivus)

19.9.2016   
            
            
               ET
            
            
               Euroopa Liidu Teataja
            
            
               C 343/13
            
         Euroopa Kohtu (kuues koda) 14. juuli 2016. aasta määrus (Verwaltungsgericht Berlini eelotsusetaotlus – Saksamaa) – BASF SE versus Saksamaa Liitvabariik
   (Kohtuasi C-456/15) (1)
   
   ((Eelotsusetaotlus - Euroopa Kohtu kodukorra artikkel 99 - Kasvuhoonegaaside saastekvootidega kauplemise süsteem Euroopa Liidus - Direktiiv 2003/87/EÜ - Artikli 10a lõige 5 - Kvootide eraldamise meetod - Kvootide tasuta eraldamine - Ühtse sektoriülese paranduskoefitsiendi arvutamise meetod - Otsus 2011/278/EL - Artikli 15 lõige 3 - Otsus 2013/448/EL - Artikkel 4 - Lisa II - Kehtivus))
   (2016/C 343/20)
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgericht Berlin
   
      Põhikohtuasja menetluse pooled
   
   
      Hageja: BASF SE
   
      Kostja: Saksamaa Liitvabariik
   
      Resolutsioon
   
   
               1)
            
            
               Esimese ja teise küsimuse analüüsist ei ilmne ühtegi tegurit, mis võiks mõjutada komisjoni 27. aprilli 2011. aasta otsuse 2011/278/EL, millega määratakse kindlaks kogu liitu hõlmavad üleminekueeskirjad Euroopa Parlamendi ja nõukogu direktiivi 2003/87/EÜ artikli 10a kohaste tasuta saastekvootide ühtlustatud eraldamiseks, artikli 15 lõike 3 kehtivust, sest see säte välistab elektritootjate heite arvessevõtmise saastekvootide aastase maksimumkoguse kindlaksmääramisel.
            
         
               2)
            
            
               Komisjoni 5. septembri 2013. aasta otsuse 2013/448/EL, milles käsitletakse riiklikke rakendusmeetmeid kasvuhoonegaaside lubatud heitkoguse ühikute tasuta eraldamiseks üleminekuperioodil kooskõlas Euroopa Parlamendi ja nõukogu direktiivi 2003/87/EÜ artikli 11 lõikega 3, artikkel 4 ja II lisa on kehtetud.
            
         
               3)
            
            
               Otsuse 2013/448 artikli 4 ja II lisa kehtetuse tuvastamise mõju tuleb ajaliselt piirata, nii et esiteks on sellel tuvastusel mõju alles pärast kümne kuu möödumist 28. aprilli 2016. aasta kohtuotsuse Borealis Polyolefine jt (C-191/14, C-192/14, C-295/14, C-389/14 ja C-391/14–C-393/14, EU:C:2016:311) kuulutamisest, et võimaldada Euroopa Komisjonil teha vajalikud kohandused, ning teiseks ei saa kuni selle ajani vaidlustada kehtetute sätete alusel vastu võetud meetmeid.
            
         
      (1)  ELT C 389, 23.11.2015.